text: Haderslevs basser spises af med rugbrødsmadder og mælk
  05 februar 2015 kl. 09.07
  100 nye værnepligtige bydes torsdag formiddag velkommen med sønderjysk rugbrød med pålæg og et glas mælk.
  Traditionen byder, at de værnepligtige bliver budt på en sønderjysk rugbrødsmad med pålæg fra Slagter Warming fra Gram og et glas mælk fra Gram Slot.
  For et år siden begyndte Haderslevs borgmester H.P. Geil den nye tradition i Haderslev med at byde nye værnepligtige velkommen til byen, da byen efter ti års fravær fik værnepligtige igen.
  Men også Beredskabsstyrelsen Sydjylland har værnepligtige, og de bliver også inviteret hen på rådhuset.
  -Vi er stolte af både at være hjemby for kaserne og beredskabsstyrelsen, og de er en vigtig del af byen, og det vil vi gerne markere med dette arrangement, hvor vi samtidig får fortalt lidt om kommunen, siger borgmester H.P. Geil.
  100 nye værnepligtige fra Haderslev Kaserne bydes torsdag velkommen til byen.
  I alt er der planlagt 8 velkomstarrangementer for værnepligtige i 2015.
  